15 באוקטובר, 2018

גב' טניה אינוטאייב

המחלקה לשיקום מקצועי

שדרות ג'רזי 506

ניו ברונסוויק, ניו-ג'רזי 08901-3502

**הערכה קלינית והערכת לקות למידה**

**הנידון: דוד כהן**

|  |  |
| --- | --- |
| **המבחנים שבוצעו:** |  |
| מבחן ווכסלר להערכת אינטליגנציה עבור מבוגרים- מהדורה 4 (WAIS-IV) | וודקוק מבחן שליטה בקריאה (מתוקן) |
| מבחן טווח הישגים רחב (WRAT-4) | ווכסלר סולם זיכרון (WMS-IV) |
| דגימת כתיבה | מבחן זיכרון דגמים |
| מבחן קונרס לביצועים רציפים |  בנדר- מבחן גשטלאט ויזו-מוטורי |
| קונרס- סולם דירוג ADHD למבוגרים (CAARS) |  |
| ראיון קליני |  |

**סיבת ההפניה:** בתגובה לבקשת שירותי האגף לשיקום תעסוקתי, דוד כהן הוערך על ידי פסיכולוג זה ב-26 לספטמבר, 2018. לקוח זה הציג לקות של אובדן שמיעה דו צדדי. הוא ציין כי לא החל לדבר עד שהיה בן שמונה או תשע. לקות נוספת היא תסמונת טורט. הוא תיאר אותה כ"כמעט ולא קיימת". היא היתה חמורה כשהיה צעיר יותר. הוא לקח תרופה בצורת קלונידין (clonidine) ב-1993. כיום הוא לא לוקח שום תרופה.

לפני ההערכה נסקרו החומרי הבאים:

* דו"ח רפואי מבית הספר לרפואה ע"ש רוברט ווד, מתאריך ה-4 לאוגוסט, 2018.
* מידע לאינטייק סופק על ידי היועץ השיקומי.
* קורות החיים סופקו על ידי דוד כהן.

על פי המידע שהתקבל מבית הספר לרפואה ע"ש רוברט ווד ג'ונסון, מר כהן התקבל להערכה ב-27 לפברואר, 2015. על פי החומר שהתקבל, מר כהן אובחן עם תסמונת טורט בשנת 1982. מר כהן לא התלונן במהלך ההערכה הרפואית שלו.

מידע שהתקבל מהיועץ השיקומי הצביע על כך שדוד כהן מתגורר עם אמו בהיילנד פארק. הוא אינו מועסק. תיעוד מבית הספר ע"ש רוברט ווד ג'ונסון מצביע על מוגבלות שכלית ותסמונת טורט. הוא מציג גם אובדן שמיעה בשתי האוזניים. הוא אינו רשום באגף למוגבלויות התפתחותיות ([Division of Developmental Disabilities-DDD)](https://nj.gov/humanservices/ddd/home/)ואינו מקבל הטבות מביטוח לאומי. הורגש כי מר כהן מתקשה בעיבוד והבנת שאלות. בראיון, היועץ השיקומי ציין כי מר כהן סיפק תשובות שאינן קשורות לנושא או לשאלות שנשאל. הניסיון התעסוקתי של מר כהן הוא מועט.

סיבת ההערכה נאמרה למר כהן. נאמר לו שיהיה ראיון קליני ולאחריו בדיקה פסיכולוגית. הוא הסכים להערכה וחתם על טופס שחרור המציין כי ניתן לשלוח את תוצאות ההערכה ליועץ השיקומי.

**ראיון קליני**

דוד כהן הינו גבר לבן בן 36 לא נשוי, גובהו 1.89 מטרים ומשקלו 84 קילוגרמים. הוא התבקש להגיע לפגישה עם פסיכולוג זה. הוא היה לבוש בבגדים לא רשמיים. הוא ענד אביזרי שמיעה דו צדדים.

מר כהן היה עצבני מאוד. הוא צפה לכישלון. כאשר ענה על שאלות הוא אמר *"אני לא חושב שיש לי אלצהיימר".* נראה שהוא הלך לאיבוד בבדיקה. הוא אמר "איכסה" כאשר הוא לא ידע את התשובה. הזיכרון נמצא כבעייתי. הוא עבד מאוד לאט. עם שביעיות סדרתית, הוא הצליח לחסר שבע החל מ-100 במשך חמש פעמים מבלי לעשות שגיאה. לקח לו 22 שניות לעשות את החישובים המנטאליים.

בנוגע להשכלתו, לקוח זה למד בתיכון אורנג' במשך שלוש שנים. בשנה האחרונה ללימודיו הוא למד באקדמיה לתורה של מחוז ברגן (Torah Academy of Bergen County-TABC). הוא אמר שהשיעורים היו עצמאיים. הוא תיאר את זה כתיכון יהודי. כאשר נשאל מדוע הוא החליף בתי ספר, הוא אמר כי הוריו התגרשו. במהלך הגישור עם הוריו, המגשר חש כי מוטב לו בבית ספר יהודי. הוא גם למד באוניברסיטת פורדהם, שם הוא קיבל תואר ראשון באנגלית בשנת 2005.

בנוגע לרשומה התעסוקתית שלו, מר כהן ציין כי עבודתו האחרונה היתה בחברה לייעוץ פיננסי National Benefit Brokerage)) כפקיד מנהלתי. הוא עבד שם שש שעות ביום, ארבעה ימים בשבוע. זה היה כרוך בעבודה פקידותית ומנהלתית. לפני כן, הוא עבד בחנות שירותי מזון כנציג שירות לקוחות, 16 עד 24 שעות בשבוע. קודם לכן, הוא הועסק ב 'ירושלים גריל' כמסייע לצוות העסק, לתקופה קצרה.

לקוח זה מעולם לא היה נשוי ואין לו ילדים. בדיון על משפחתו הוא ציין שהוריו התגרשו בשנת 1995. אמו בת 61 ועובדת כעוזרת אדמיניסטרטיבית בחברת ביטוח. אביו בן 68 והוא סוכן ביטוח וברוקר מניות בפנסיה. אמו נשאה שוב והתגרשה. ללקוח זה יש אחות בת 33.

כשנשאל על ילדותו, מר כהן ציין שהיא היתה טובה והיו לו חברים. הוא היה מעורב בבית הכנסת. הוא הסתכל בחיוביות על חייו המוקדמים.

בעיות רפואיות משמעותיות כוללות אובדן שמיעה דו-צדדי. הוא לא לוקח תרופות. הוא שלל פגיעה חמורה בראש או התקף.

לקוח זה מעולם לא היה בטיפול נפשי. הוא שלל אלימות במשפחה. הוא שלל שיעורים בשליטה בכעס.

לקוח זה טען שהוא לא מדוכא. הוא מעולם לא ניסה להתאבד וגם לא ביטא מחשבות אובדניות. רמת החרדה הורגשה כנמוכה. הוא לא סבל מהתקפי פאניקה. הוא שלל בעיה עם מצב הרוח.

השינה, התיאבון ורמת האנרגיה הורגשו כטובים. הוא ציין שאין לו בעיות בזיכרון, בקשב ובריכוז. הוא הכחיש הזיות או אשליות. הוא הכחיש פלאשבקים או זיכרונות טראומטיים.

לקוח זה מעולם לא השתמש בסמים. מעולם לא היו לו בעיות עם אלכוהול. מר כהן מעולם לא הסתבך עם הרשויות. הוא מעולם לא היה קורבן או עבריין של התעללות מינית.

לקוח זה טוען כי הוא מסתדר היטב עם אמו. התחביב האהוב עליו כולל בישול. הוא ציין שהוא מסתדר היטב עם אחותו. כאשר הוא נשאל מה הוא הכי רוצה בחיים, הוא אמר בריאות טובה ופרנסה. הוא רוצה לעזור לאנשים. חייו החברתיים כרוכים בהשתתפות בבית הכנסת.

בתשובה לשאלה איזה סיוע הוא רוצה מאגף שירותי השיקום התעסוקתי, דוד כהן אמר שהוא רוצה לעבוד במשרד.

**הערכת לקות למידה**

**במבחן ווכסלר להערכת אינטליגנציה עבור מבוגרים- מהדורה 4 (WAIS-IV)** התקבל ציון IQ של 71 אשר מיקם את מר כהן בטווח הגבולי של האינטליגנציה. הציונים המורכבים הם כדלקמן:

|  |  |  |
| --- | --- | --- |
| **סולם** | **ציון מורכב** | **דירוג אחוזונים** |
| הבנה מילולית | 83 | 13 |
| חשיבה תפיסתית | 69 | 2 |
| זיכרון עבודה | 77 | 6 |
| מהירות עיבוד | 71 | 3 |
| **ציון כולל** | **71** | **3** |

דפוס תתי המבחנים והציונים המתוקננים הם כדלקמן. ציון scaled של עשר ייחשב לממוצע קבוצת בני גילו.

|  |  |
| --- | --- |
| **הבנה מילולית** | **חשיבה תפיסתית** |
| צד שווה | 7 | קוביות | 6 |
| אוצר מילים | 4 | מטריצות | 5 |
| מידע | 10 | השלמת תמונות | 3 |

|  |  |
| --- | --- |
| **זיכרון עבודה** | **מהירות עיבוד** |
| זכירת ספרות | 7 | איתור סימנים | 5 |
| חשבון | 5 | קידוד | 4 |

מר כהן הצליח היטב במבחנים המשקפים את הידע הכללי שלו, בין אם נרכש באופן פורמלי או באופן לא פורמלי. עם זאת, הוא התקשה באוצר מילים כללי. הוא התקשה בחשיבה מתמטית. בתת המבחן *"אוצר מילים"* הוא לא היה מסוגל להציע תגובה ראויה למילים כמו סקרן, צורך, שלווה. זה בהחלט העלה תהיות כיצד הוא הצליח לקבל תואר ראשון באנגלית מאוניברסיטת פורדהם.

**מבחן טווח הישגים רחב (WRAT-4)** שימש לבחינת רמת התפקוד הלימודי. להלן התוצאות של דוד כהן בהתאם לקבוצת גילו:

|  |  |  |  |
| --- | --- | --- | --- |
| **תת מבחן** | **ציון תקן** | **דירוג אחוזונים** | **השוואה לכיתה** |
| קריאה | 80 | 9 | 6.4 |
| הבנת משפטים | 65 | 1 | 4.3 |
| איות | 74 | 4 | 4.7 |
| מתמטיקה | 78 | 7 | 5.1 |
| ציון מורכב קריאה | 71 | 3 |  |

בזיהוי מילים, לקוח זה לא הצליח לבטא נכונה מילים כגון **עכשווי, ניצחון ויעילות.** הוא הצליח לבטא מילים כגון **שלווה, גומחה ואופק.**  בתת מבחן האיות, הוצגו 25 מילים מתוכן הוא היה מסוגל לאיית 13 מילים נכונה. הוא לא הצליח לאיית מילים כגון **דקה, חורבן, חומר ואמונה.** בחלק הכתיבה בתת מבחן מתמטיקה, הוא התבקש לפתור 29 בעיות מתמטיות תוך 15 דקות. מתוכם הוא הצליח לפתור 18 בעיות נכונה. בעיות אלה כללו את ארבעת הפונקציות הבסיסיות ושברים פשוטים.

**מבחן וודקוק של שליטה בקריאה** הינו כלי אבחוני. התוצאות מוצגות להלן:

|  |  |  |  |  |
| --- | --- | --- | --- | --- |
| **מבחן** | **השוואה לכיתה** | **השוואה לקבוצת הגיל** | **דירוג אחוזונים** | **השוואה ל IQ** |
| זיהוי מילים | 5.0 | 10-7 | 3 | 73 |
| מילות תפל | 3.7 | 8-4 | 8 | 79 |
| הבנת מילים | 5.4 | 10-10 | 3 | 72 |
| הבנת פסקאות | 4.2 | 9-7 | 1 | 64 |
| מקבץ כישורים בסיסיים | 4.6 | 9-11 | 6 | 76 |
| מקבץ הבנת הנקרא | 4.7 | 10-1 | 2 | 68 |
| **מקבץ סך כל הקריאה** | **4.7** | **10-1** | **1** | **67** |

כל התחומים נמצאו בטווח הנמוך מהממוצע. באנטונימות (מילים שמשמעותן הפוכה) נאמר למר כהן להביע מילה ואז להציג מילה בעלת משמעות הפוכה. הוא לא הצליח לבצע זאת עם מילים כגון **חושך, אויב, לחישה ואלמוני.** במילים נרדפות (מילים שמשמעותן זהה) הוא לא הצליח לבצע זאת עם מילים כגון **דחיפה, אפס, סיפור** או **מזמור**. היה לו קושי עם אנלוגיות.

**מבחן ווכסלר סולם זיכרון (WMS-IV)** מודד היבטים של זיכרון, וכולל זיכרון שמיעתי, זיכרון חזותי זיכרון מיידי וזיכרון מושהה. הוא נמדד במדד של ממוצע 100 וסטיית תקן 15. התוצאות עבור דוד כהן הן כדלקמן:

|  |  |  |
| --- | --- | --- |
| **תת מבחן** | **מדד** | **אחוזונים** |
| זיכרון שמיעתי | 47 | 0.1 |
| זיכרון חזותי | 40 | 0.1 |
| זיכרון מיידי | 49 | 0.1 |
| זיכרון מושהה | 40 | 0.1 |

למר כהן יש קושי רב עם זיכרון. זה כולל זכירה של מה שהוא שומע וכן מה שהוא רואה. בתת מבחן *"זיכרון לוגי"* הוצגה למר כהן פסקה של שלושה עד ארבעה משפטים, ונאמר לו שיהיה עליו לזכור פרטים רבים ככל האפשר מאותה הפסקה. עם ציון מקסימאלי של 25, הוא קיבל ציון של 3 לפסקה הראשונה ו-5 לפסקה השנייה. מה שמצביע על כך שהוא הצליח לזכור רק 12 אחוזים מהפסקה הראשונה ו-20 אחוזים מהפסקה השנייה. לאחר 20 דקות מר כהן נשאל אם נזכר במידע מהפסקאות. הוא אמר שהוא לא זוכר את הפרטים. בתת מבחן *"שחזור חזותי"* הוצג למר כהן סדרה של דגמים למשך 10 שניות. הדגמים נלקחו משם והוא התבקש להעתיק אותם מהזיכרון. היה לו קושי רב להיזכר במה שראה מיד.

**מבחן בנדר- גשטלט ויזו-מוטורי** הוא סדרה של תשע צורות גיאומטריות, אותן התבקש דוד כהן להעתיק. הוא היה מסוגל לראות את הצורות בזמן שהעתיק אותן. היה לו קושי רב עם מטלה זו. הבדיקה מצביעה על פגיעה נוירולוגית. לאחר שהעתיק את תשע הצורות הגיאומטריות, הצורות נלקחו ממנו והוא התבקש להעתיק אותן מהזיכרון. מתוך תשע הצורות, הוא הצליח להיזכר רק באחת.

**מבחן זיכרון דגמים** הוא סדרה של 15 דגמים גיאומטריים שהוצגו למר כהן, אחד בכל פעם למשך חמש שניות. לאחר מכן הדגם נלקח והוא התבקש להעתיק אותו מהזיכרון. מר כהן הצליח להיזכר רק באחת מתוך 15 הצורות במידה מסוימת של דיוק. שוב, בדיקה זו עשויה להצביע על קשיים נוירולוגיים.

**קונרס- סולם דירוג ADHD למבוגרים (CAARS)** הוצג למר כהן. במבחן זה הוצגו למר כהן 66 הצהרות. ההצהרות כללו את הדברים הבאים, "*אני לא הישגי"* או *"אני תמיד בפעולה"*. מר כהן התבקש לבחור אחת מתוך ארבע תשובות. הכוללות *"בכלל לא", "רק קצת", " לפעמים", "לעיתים קרובות מאוד"* ו *"הרבה, לעיתים קרובות מאוד"*. מר כהן לא הצליח להשלים את מבחן זה. היה לו קושי רב. למרות שהוקראו לו חלק מהפריטים הוא עדיין לא הצליח להבין ולהגיב.

**מבחן קונרס לביצועים רציפים-מהדורה 2** הוא מבחן שמבוצע במחשב. סדרה של אותיות הוקרנה על מסך המחשב, סדרה אחת בכל פעם במהירויות ובמרווחים שונים. מר כהן נדרש להקיש על "העכבר" בכל פעם שהוא ראה אות למעט האות "X". זה מבחן הנמשך 14 דקות. תוצאות המבחן מצביעות על סיכוי שווה שהפרופיל שייך לאדם המאובחן קלינית או לא מאובחן קלינית. הביצוע נמצא איטי ולא מדויק. באופן כללי, דפוס זה מהווה אינדיקציה חזקה לקושי הקשור לקשב. זמן התגובה נהיה פחות עקבי במידה ניכרת ככל שהמשימה התקדמה, ומעיד על בעיה בשמירה על הקשב. הביצועיים היו לרוב בלתי יציבים ומעידים על יכולת קשב ירודה.

אין ספק כי מר כהן מתקשה להתמקד. טווח הקשב שלו קצר. הוא הולך לאיבוד. עם זאת, ייתכן שזה נובע מגורמים אחרים ולא מקשיי קשב וריכוז.

**מבחן של דגימת כתיבה** הוצג ללקוח זה. הוא התבקש לכתוב פסקה על "זכייה בלוטו". הוא כתב את הפסקה הבאה:

*"אם אזכה בלוטו אני אשקיע את כספי ואחיה מהריבית"*

**מסקנות והתרשמויות**

דוד כהן עבר הערכת לקות למידה. הועברה גם הערכה קלינית. מר כהן הינו גבר לבן, בן 36, שלא נישא מעולם, ושהתקשה למצוא עבודה. הוא סובל מאובדן שמיעה דו צדדי. הוא עונד אביזרי שמיעה דו צדדיים.

תוצאות ההערכה הקלינית מצביעות על כך שהיו לו קשיים כבר מהשנים הראשונות. למעשה הוא אובחן עם טורט. מעולם לא הייתה שום אבחנה של קשיים רגשיים. נראה שהוא בקשר טוב עם סביבתו. אין כל עדות להפרעות בחשיבה כמו סכיזופרניה או הפרעה דו קוטבית.

מר כהן הראה עדות לקשיים בתפקוד. הוא טוען כי יש לו תואר ראשון מאוניברסיטת פורדהם. תוצאת ההערכה מעלות שאלות בנוגע לרמת השכלתו. יהיה זה מסקרן מאוד לקבל את התמליל שלו מאוניברסיטת פורדהם כדי לקבוע כיצד הוא קיבל תואר ראשון בשנת 2005.

תוצאות הערכת לקות הלמידה הראו כי מר כהן אינו סובל מלקות למידה. כדי שתהיה לקות למידה צריכים להיות הבדלים משמעותיים בין התפקוד האינטלקטואלי לרמות הלימודיות. במקרה זה נמצא כי הוא מתפקד ברמה אינטלקטואלית גבולית עם ציון IQ של 71. הרמות הלימודיות נראות תואמות לתפקוד האינטלקטואלי.

 תוצאות מבחן וודקוק של שליטה בקריאה מעידות על כך שמר כהן קורא ברמה של כיתה 4.7 (כיתה ד' במהלך החודש השביעי בבת הספר). היכולת להבין פסקאות היתה גם ברמה של כיתה ד'. תוצאות מבחן טווח הישגים רחב (WRAT-4) מראות כי הבנת משפטים ואיות היו גם ברמה של כיתה ד'.

מה שהיה מובהק הם הקשיים הנוירולוגיים. מר כהן הראה עדויות לליקוי נוירולוגי. היה לו קושי גדול עם מבחנים כגון מבחן בנדר- גשטלט ויזו-מוטורי ומבחן זיכרון דגמים**.**

זיכרון הוא תחום בעייתי. מר כהן מתקשה מאוד לזכור מה שהוא שומע וכן מה שהוא רואה. הממצאים היו מובהקים.

בהתייחס לעבודה, יש לציין כי מר כהן עובד באיטיות רבה. הוא צריך להיות מסוגל לעבוד באופן עצמאי מבלי לחשוש מהמהירות.

ממצא נוסף הוא שמר כהן מראה עדות לליקוי נוירולוגי. הרמות הלימודיות הן מוגבלות. הוא זקוק לעבודה בסגנון חוזר ונשנה שיהיה בלחץ נמוך.

יש עדויות לקשיים נוירולוגיים. יחד עם זאת, נראה כי הערכה נוירולוגית לא תספק יותר מידע מהעדויות הנוכחיות. בהתייחס לתעסוקה, מר כהן זקוק לתמיכה רבה.

ידוע כי מר כהן סובל מאובדן שמיעה דו צדדי. הוא טען כי הוא עונד אביזרי שמיעה רק במשך כמה שנים. הוא מתקשר בעזרת קריאת שפתיים. לפיכך, הוא הולך לאיבוד בחדר רועש או עם קהל גדול. נראה שזה יתרון שמר כהן לוקח קורס בשפת הסימנים כאשר יש לו עוד מידה מסוימת של שמיעה. זה יסייע לו מאוד במהלך שנותיו המאוחרות יותר. זה הרבה יותר קל ללמוד את שפת הסימנים עם מידה מסוימת של שמיעה מאשר כשאתה חירש לחלוטין.

אבחנה מתוך ICD-10-CM:

**ציר I - תסמונות קליניות**

לא מזוהה

**ציר II - הפרעות אישיות**

תפקוד אינטלקטואלי גבולי (R41.83)

**ציר II - תנאים פיזיים והפרעות**

1. אובדן שמיעה דו-צדדי
2. פגיעה נוירולוגית
3. תסמונת טורט

תודה על ההזדמנות לבדוק את דוד כהן. אם אתם זקוקים למידע נוסף או שתרצו שארחיב את נקודות המבט שהוצגו, אל תהססו לפנות אלי.

**בכבוד רב,**

**אלן ס. גורדון, ד"ר לחינוך.**